CELEX: C2004/146/09
Language: el
Date: 2004-05-29 00:00:00
Title: Προσφυγή του Kurt Martin Mayer, της Tilly Forstbetriebe GesmbH, του Anton Volpini de Maestri, καθώς και του Johannes Volpini de Maestri κατά της Επιτροπής των Ευρωπαϊκών Κοινοτήτων, που κατατέθηκε στις 13 Απριλίου 2004 (Υπόθεση T-137/04)

29.5.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 146/6
            
         Προσφυγή του Kurt Martin Mayer, της Tilly Forstbetriebe GesmbH, του Anton Volpini de Maestri, καθώς και του Johannes Volpini de Maestri κατά της Επιτροπής των Ευρωπαϊκών Κοινοτήτων, που κατατέθηκε στις 13 Απριλίου 2004
   (Υπόθεση T-137/04)
   (2004/C 146/09)
   Γλώσσα διαδικασίας: η γερμανική
   Ο Kurt Martin Mayer, Eisentratten (Αυστρία), η Tilly Forstbetriebe GesmbH, Treibach (Αυστρία), ο Anton Volpini de Maestri, Spittal/Drau (Αυστρία), καθώς και ο Johannes Volpini de Maestri, Seeboden (Αυστρία), εκπροσωπούμενοι από τον δικηγόρο M. Schaffgotsch, άσκησαν στις 13 Απριλίου 2004 ενώπιον του Πρωτοδικείου των Ευρωπαϊκών Κοινοτήτων προσφυγή κατά της Επιτροπής των Ευρωπαϊκών Κοινοτήτων.
   Οι προσφεύγοντες ζητούν από το Πρωτοδικείο:
   
               —
            
            
               να διαπιστώσει την ακυρότητα ολόκληρης της προσβαλλομένης αποφάσεως της Επιτροπής,
            
         στην περίπτωση που το αίτημα αυτό δεν γίνει δεκτό, επικουρικώς,
   
               —
            
            
               να διαπιστώσει την ακυρότητα της προσβαλλομένης αποφάσεως ως προς όλους τους αυστριακούς τόπους κοινοτικής σημασίας (Κωδικός ΑΤ του παραρτήματος Ι της προσβαλλομένης αποφάσεως),
            
         στην περίπτωση που το αίτημα αυτό δεν γίνει δεκτό, επικουρικώς,
   
               —
            
            
               
                           α)
                        
                        
                           να διαπιστώσει την ακυρότητα της συγκατατάξεως του τόπου ΑΤ 2102000 «Nockberge» στην προσβαλλομένη απόφαση της Επιτροπής και
                        
                     
                           β)
                        
                        
                           την ακυρότητα της συγκατατάξεως του τόπου ΑΤ 211900 «Gut Walterskirchen» στην προσβαλλομένη απόφαση της Επιτροπής,
                        
                     
         στην περίπτωση που το αίτημα αυτό δεν γίνει δεκτό, επικουρικώς,
   
               —
            
            
               να διαπιστώσει την ακυρότητα της συγκατατάξεως, στο παράρτημα Ι της προσβαλλομένης αποφάσεως διαπιστωθέντων τόπων ως τόπων κοινοτικής σημασίας για τύπους ενδιαιτημάτων και ειδών με βαθμό αντιπροσωπευτικότητας και συνολική αξιολόγηση των Β, Γ και Δ (επικουρικώς Γ και Δ, επικουρικώς μόνο Γ), σύμφωνα με τα τυποποιημένα έντυπα δεδομένων των κρατών μελών όσον αφορά
               
                           α)
                        
                        
                           όλους τους περιλαμβανόμενους στην προσβαλλομένη απόφαση (παράρτημα Ι) τόπους, επικουρικώς,
                        
                     
                           β)
                        
                        
                           όλους τους αυστριακούς τόπους (κωδικός ΑΤ στο παράρτημα Ι), επικουρικώς,
                        
                     
                           γ)
                        
                        
                           μόνο τους τόπους ΑΤ 2102000 «Nockberge» και ΑΤ 2119000 «Gut Walterskirchen»,
                        
                     
         
               —
            
            
               οπωσδήποτε, πάντως, να καταδικάσει την Επιτροπή στα δικαστικά έξοδα
            
         Λόγοι της προσφυγής και κύρια επιχειρήματα:
   Με την προσφυγή τους, οι προσφεύγοντες βάλλουν κατά της αποφάσεως της Επιτροπής της 22ας Δεκεμβρίου 2003 για τη θέσπιση καταλόγου τόπων κοινοτικής σημασίας για την αλπική βιογεωγραφική περιοχή σύμφωνα με την οδηγία 92/43/ΕΟΚ του Συμβουλίου (1). Οι προσφεύγοντες είναι αγρότες και δασοπόνοι οι οποίοι διευθύνουν στα κτήματά τους γεωργικές και δασοκομικές επιχειρήσεις, όπου τα κτήματα αυτά βρίσκονται στους αναγνωρισθέντες με την προσβαλλομένη απόφαση «τόπους κοινοτικής σημασίας» (ΤΚΣ). Οι προσφεύγοντες εκθέτουν ότι, με την απόφαση, κατέστησαν αποδέκτες κανόνων κοινοτικού δικαίου. Με τον τρόπο αυτό, χωρίς οποιαδήποτε στάθμιση αγαθών, χωρίς εξαίρεση και χωρίς αντίστοιχη αποζημίωση (ή έστω πρόβλεψη αποζημιώσεως), η έγγυος ιδιοκτησία των προσφευγόντων, η οποία σύμφωνα με την κοινοτικού δικαίου συνταγματική παράδοση πρέπει να προστατεύεται, περιορίζεται σχηματικώς υπερβαίνοντας κατά πολύ το μέτρο ενδεχόμενης κοινωνικής υποχρεωτικότητας, πράγμα το οποίο συνιστά παράβαση της Συνθήκης υπό την έννοια του άρθρου 230, δεύτερο εδάφιο, ΕΚ, η οποία επιβάλλει την ακύρωση της προσβαλλομένης αποφάσεως.
   Οι προσφεύγοντες ισχυρίζονται ότι η προσβαλλομένη απόφαση αντιφάσκει και ως προς την ίδια την οδηγία (2), στην οποία βασίζεται. Ούτε καταρτίστηκαν ορθώς οι απαιτούμενες βάσεις για την εκτίμηση της αναγκαίας χρηματοδοτικής δαπάνης, ούτε διασφαλίζεται η απαιτουμένη από την οδηγία συνεκτικότητα του δικτύου προστατευόμενης περιοχής.
   Οι προσφεύγοντες ισχυρίζονται περαιτέρω ότι η Επιτροπή δεν προέβη με την προσβαλλομένη απόφαση στην απαιτουμένη ρητή και σαφή διαπίστωση για ποια είδη και ενδιαιτήματα έχουν πράγματι κοινοτική σημασία οι ενώπιόν της στο εξής ως «ΤΚΣ«, περιληφθέντες σε πίνακα, τόποι. Τέλος, οι προσφεύγοντες αναφέρουν ότι για τις προστατευόμενες περιοχές, οι οποίες αφορούν τους προσφεύγοντες, εσφαλμένοι ειδικοί λόγοι κατέστησαν περιεχόμενο της αποφάσεως. Οι τόποι δηλώθηκαν, επομένως, εσφαλμένως ως ΤΚΣ για ορισμένα είδη και ενδιαιτήματα· συνεπώς, και γι' αυτό τον λόγο απαιτείται η διαπίστωση της ακυρώσεως της προσβαλλομένης αποφάσεως.
   
      (1)  ΕΕ L 14 της 21.1.2004, σ. 21.
   
      (2)  Οδηγία 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας (EE L 206 , σ. 7).